Аскалы, урук

Аскалы уругу - чоңбагыш уруусунун курамындагы ири уруктун аталышыАбрамзон, 107.. 

Бул уруктун өкүлдөрү Чыгыш Түркстанды эзелтеден байырлап келишет.
Аскалы - Алай районундагы айылдын аты катары белгилүүСГНК, 1988, 28.. Элдик санжыра-уламыштардын айрым маалыматтары аскалы уругу курамына кирген чоң багыштардын XVII-XVIII кк. Алай аймагын байырлашкандыктарын баяндайт. Бул этнотопонимди өткөн тарыхый замандарга таандык энчилүү ат катары кароого болот.

Этнонимдин параллели “аскачы” формасында Минусин ойдуңундагы Туба өзөнунө жамаатташ аймактарды мекендеген хакас-койбалдардын курамынан кездешетБутанаев, 1990, 67.. XVIII к. биринчи чейрегинде (Енисей кыргыздары 1703-жылы Жунгарияга күч менен көчүрүлгөндөн соң) бул сөөктүн (уруктун) бир бөлүгү Саян тоолору тарапка ооп, тувалардын курамына сиңип кетишкени маалыматалган эмгек, 67.. Аскалы ”аска-чы»; Бул илимий негиздүү параллелди енисейлик жана теңиртоолук кыргыздардын этникалык жалпылыгынын далили катары кароого болот. 

 Эскертүүлөр 

 Колдонулган адабияттар 
 Каратаев О. Кыргыз этнонимдер сөздүгү. — Бишкек: КТМУ, 2003. -265 б. ISBN 9967-21-621-2

Категория:Кыргыз уруулары жана уруктары
Категория:Чоңбагыш уруусу
Категория:Санжыра
Категория:Кыргыз санжырасы
Категория:Кыргыз этнографиясы
Категория:Кыргыз этнонимиясы